als_Latn dik_Latn sag_Latn
TIRANE – 60-vjeçarja nga Kruja, Menyre Keca ka rrëfyer në emisionin “Me zemër të hapur” në ‘News24’ konfliktin e pronësisë me fqinjin e tij, Bardhyl Zena, të cilin e akuzon për kërcënime me armë dhe dhunë fizike. E moshuara pretendon se Polica e Krujës nuk ka marrë asnjë masë edhe fqinji vazhdon ta dhunojë edhe sot e kësaj dite, bashkë me djalin e saj të sëmurë.
“Shtëpia ime është 300-vjeçare, është e vjetër. Poshtë shtëpisë time ka qenë kanal, për të ikur uji. E kam të trashëguar nga vjehrri. Kur më vdiq burri në 2005-ën, burri im luftonte me jetën, fqinji hyri nga mbrapa mbylli dritaren dhe filloi punimet. Më tha vetë kam pagu paret me e marr. Tani më dhunojnë bashkë me djalin”- u shpreh 60-vjeçarja në studion e emisionit “Me zemër të hapur”.
Menyre Keci para 11 viteve humbi bashkëshortin dhe mbeti e vetme me djalin Eh’tem, që ka lindur me probleme, por sot është 26 vjeç dhe e ka të pamundur te mbrojë pronën dhe nënën e tij. Fqinji i saj, Bardhyl Zena ka bërë një ndërtesë ngjitur me murin e shtëpisë së 60- vjeçare, duke i mbyllur një dritare dhe duke shkaktuar çarje te murit të banesës së saj të vjetër.
Zonja Keca ka hapur dhe një proces gjyqësor të cilin e ka fituar, por vendimi ende nuk është ekzekutuar. Pavarësisht se gjykata vendosi pro Menyres, problemet nuk janë zgjidhur mes fqinjëve. Madje sipas saj, fqinji e ka kërcënuar me armë para pak ditësh, duke qëlluar në ajër dy herë. Zonja Menyre thotë se edhe në këtë rast ka bërë denoncim në polici, por fqinji i saj vazhdon të jetë i lirë dhe të ushtrojë dhunë ndaj saj dhe djalit të sëmurë.
Në emision ka ndërhyrë përmes një komunikimi telefonik edhe fqinji i zonjës Menyre, Bardhyl Vena i cili ka hedhur poshtë pretendimet e zonjës, duke akuzuar të moshuarën se kishte hapur një dritare të paligjshme në murin e përbashkët mes dy shtëpive të tyre.
“Unë posedoj një banesë qysh në vitin 1953. Sa për pretendimin e zonjës, ajo ka dy kunata dhe dy gocat e burrit, ti pyesë ato dhe pastaj të më drejtohet mua. Shtëpinë e kam me tapi. Problemi është se stapite kanë qenë me mure të përbashkëta, siç kanë qenë më përpara. Ajo pretendon se ka dritare këtej. Dritare nuk ka sepse ajo dritare mua më vjen në kuzhinë. Hapi një dritare të paligjshme para se të vdiste vjehrra e vet. Kur e pata parë dritaren të hapur unë e kam mbyllur.”- deklaroi Bardhyl Vena.
(er.nu/BalkanWeb)
als_Latn als_Latn als_Latn als_Latn als_Latn als_Latn dan_Latn